Beṭṭu araklan d sebba i yeǧǧan Imaziɣen akked usuter n tmaziɣt ur duklen ara di temnaḍin i teɛna temsalt n tmaziɣt, ula daxel n Lezzayer ad d-naf tamnaḍt n Lewras tettemgarad aṭas ɣef temnaḍt n Leqbayel, yal yiwet seg-sent tettnerni weḥd-s deg wayen yeɛnana tutlayt akked tmagit n tmaziɣt. Tislaḍ akked turdiwin i aɣ-d-yettunefken, ɛnant di tazwara tamnaḍt n Leqbayel, tamnaḍt-agi i yesɛan azal d ameqran gar temnaḍin yettmeslayen s tmaziɣt di Lezzayer deg uswir adimuɣrafi.